Na temelju članka 70. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12,16/12, 86/12, 126/12,94/13, 152/14 i 7/17), a u svezi s člankom 17. stavkom 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br. 132/13), članka 43. Zakona o zaštiti na radu (NN br. 71/14, 118/14 i 154/14), Uredbe o zaštiti osobnih podataka, te članka 29. Statuta Osnovne škole Iver iz Sesveta, Mladena Halape 8 (nadalje Škola), nakon prethodnog savjetovanja sa sindikalnim povjerenikom u funkciji radničkog vijeće o donošenju Pravilnika o video nadzoru, Školski odbor na sjednici održanoj dana 15.5.2018. godine donio je;

**PRAVILNIK O KORIŠTENJU SUSTAVA VIDEO NADZORA**

**Članak 1.**

1. Ovim pravilnikom reguliran ja način korištenje sustava video nadzora u Osnovnoj školi i dvorani Osnovne škole Iver.
2. Osnovna škola Iver koristi sustav video nadzora u školi na adresi Mladena Halape 8 (Škola ) i 4 (Školska sportska dvorana) ugrađenog od strane osnivača zbog sigurnosti učenika, radnika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.
3. Opseg korištenja i daljnja obrada podataka dobivenih korištenjem sustava video nadzora je ograničen na ispunjenje svrhe i stavka 2.ovog članka. Svrha može biti prikupljanje, obrada i čuvanje osobnih podataka .
4. Sustav video nadzora pokriva prostor hola, hodnika i stubišta Škole i Dvorane, atomskog skloništa, zdravljaka, prostora učionice informatike, te prostora same velike i male Dvorane kao i prostora koji se nalazi neposredno oko Škole i Dvorane, sva ulazna i izlazna vrata u Školu i Dvoranu.

Video nadzorom nisu pokriveni prostori učionica (osim informatike), kabineta, zbornice, školske knjižnice, uredi stručnih suradnika, ravnatelja/ice Škole, tajnika i voditelja računovodstva, prostori koje koristi pomoćno tehničko osoblje i domar škole, školska kuhinja, svlačionice, sanitarni prostor za učenike i radnike škole.

1. Sustav video nadzora bilježi izgled i pokrete snimane osobe.
2. Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.
3. Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

**Članak 2.**

1. Podaci prikupljeni korištenjem sustava video nadzora nalaze se na snimaču koji je smješten u tajništvu u posebnom ormaru na povišenom mjestu uz strop ureda.
2. Uvid u sadržaj nastao korištenjem video nadzora ima ravnateljica i osoba/e koju/e ista ovlasti a uvid je moguć isključivo preko monitora u sastavu snimača video nadzora. Sadržaj zapisa može se pregledavati uz korištenje pristupne šifre koja je poznata ravnatelju/ici i osobama koje ista odredi.
3. Presnimavanje i pohrana sadržaja nastalog korištenjem sustava video nadzora na druge medije, kao i daljnje korištenje istog, ograničeni su na ispunjenje svrhe iz stavka 2. ovog Pravilnika.

**Članak 3.**

1. Podatci prikupljeni korištenjem sustava video nadzora čuvaju se najduže 7 dana, a nakon proteka tog vremena podatci se automatski brišu.
2. U slučaju opravdane potrebe, a u svrhu dokazivanja, ravnateljica može u svakom pojedinačnom slučaju odlučiti da se podatci čuvaju duže od vremena navedenog u stavku 1. ovoga članka.
3. Odredba stavka 1. ovog članka ne odnosi se na slučajeve počinjenja kaznenog djela, oštećenja ili uništenja imovine i sl., kada se prikupljeni podatci o takvim događajima mogu sačuvati kao dokazni materijal te na pisani zahtjev ustupiti pravosudnim i policijskim tijelima.

**Članak 4.**

1. Ravnateljica Škole dužna je osigurati da se na vidljivom mjestu pri ulasku u prostor Škole i Dvorane, kao i na nekoliko mjesta u unutrašnjosti prostorija, istakne obavijest da se prostor nadzire sustavom tehničke zaštite.
2. Ravnateljica, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene.

**Članak 5.**

Ovaj pravilnik objavljuje se na oglasnoj ploči i stupa na snagu s danom 25.5.2018.

 Predsjednik Školskog odbora:

 Veljko Kordić

KLASA: 003-05/18-01/01

URBROJ:251-666-01/18

Ovaj pravilnik objavljen je na oglasnoj ploči 15.5.2018.g. i stupa na snagu 25.5.2018.g.

Sesvete, 15.5.2018.g .

 Ravnateljica:

 mr. Katarina Rajković

Sindikalni povjerenik Nikolina Čuljak